РЕПУБЛИКА СРБИЈА

ОПШТИНА ЧАЈЕТИНА

Општинска управа

Број: 404-6/20-02

Дана: 25.05.2020. године

Ч а ј е т и н а

Питања и одговори за ЈНВВ 04/20 Систем за контролу приступа и продају карата са обуком, мониторингом и подршком „ГОЛД ГОНДОЛА ЗЛАТИБОР“,

Дана 21.05.2020. објавили сте одговоре на питања, изменили и допунили конкурсну документацију за ЈНВВ 04/20 за јавну набавку „Систем за контролу приступа и продају карата са обуком, мониторингом и подршком ЈП„ГОЛД ГОНДОЛА ЗЛАТИБОР“, ЈНББ 04/20“ и увидом у исту потребна су нам додатна појашњења за следеће:

„ Питање 2: Објасните шта значи термин „упоређивање фотографија“?

Одговор 2: Термин „упоређивање фотографија“ се односи на мануелну проверу идентитета власника карте. Приликом куповине одређених врста улазница или код првог проласка кроз капију биће потребно да се купац фотографише и та фотографија ће бити меморисана на картици. Потребно је да се приликом очитавања картице на екрану рачунара који контролише капију прикаже фотографија власника фотографије како би дежурни радник могао да мануално упореди фотографију са лицем које је прошло кроз капију. На овај начин желимо да спречимо да се одређене врсте карата преносе на друга лица. Није неопходо да систем поседује могућност аутоматског препозавања.“

У одговору на наше питање кажете „Приликом куповине одређених врста улазница или код првог проласка кроз капију биће потребно да се купац фотографише и та фотографија ће бити меморисана на картици.“ Ако овај систем треба да буде компатибилан са системом Скијалишта Србије, на РФИД картицу се не може сместити фотографија купца карте јер, колико смо упознати, ради се о картицама са чипом који задовољава ISO15693, а најкомплекснија верзија овог чипа има 2К бита (не бајта) меморије. Да би се остварила тражена функционалност снимак купца се мора памтити на серверу и повући са сервера приликом идентификације купца на капији. На овом месту се сударате са Законом о заштити података личности. Голд гондола нема право да чува биометријске податаке својих корисника. Како мислите да решите овај проблем?

Одговор 1:

Тражену функционалност је могуће постићи и на начин да се фотографије привремено чувају и повлаче са сервера. Пoводом другог дела питања наручилац ће у раду система који је предмет ове набавке поштовати све позитивноправне прописе, па и прописе о заштити података о личности.